
ŠAKIŲ RAJONO SAVIVALDYBĖS MERAS


POTVARKIS
DĖL ŽEMĖS SKLYPO, ESANČIO ŽVIKINIŲ K., LUKŠIŲ SEN., ŠAKIŲ R., (KADASTRINIS NR. 8462/0004:0428 NAUDOJIMO BŪDO PAPILDYMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ

2023 m. birželio    d. Nr.MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo Nr. I-1120 18, 20, 24 ir 27 straipsnių pakeitimo įstatymo 2 straipsnio 1 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2017 m. balandžio 28 d. savivaldybės tarybos sprendimu Nr.T-136 „Dėl Šakių rajono savivaldybės teritorijos bendrojo plano patvirtinimo“, Šakių rajono savivaldybės tarybos 2023 m. birželio 23 d. sprendimu Nr.T-210 „Dėl pavedimo Šakių rajono savivaldybės merui vykdyti įgaliojimus, priskirtus paprastajai savivaldybės tarybos kompetencijai“ ir atsižvelgdamas į prašymą, gautą 2023 m. birželio 12 d., reg. Nr. P-1356, bei pasibaigusį prašymo viešinimą Šakių rajono savivaldybės interneto svetainėje www.sakiai.lt ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje www.tpdris.lt laikotarpį, per kurį pastabų ir pasiūlymų iš visuomenės nebuvo gauta:
1. P a p i l d a u  žemės ūkio paskirties, kiti žemės ūkio paskirties žemės sklypai naudojimo būdo 4,1260 ha ploto žemės sklypo (kadastro Nr. 8462/0004:0428 Liepalotų k. v.), esančio Žvikinių k., Lukšių sen., Šakių raj., kadastro duomenis žemės naudojimo būdu – rekreacinio naudojimo žemės sklypai.
2. P a ž y m i u, kad šis potvarkis yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo savininkas Nekilnojamojo turto kadastro  ir Nekilnojamojo turto registro tvarkytojui pateikia prašymą  Valstybės įmonės Registrų centrui dėl nurodyto žemės sklypo naudojimo būdo nustatymo. 
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.




Savivaldybės meras                                                                                         Raimondas Januševičius

